stanford-oval/wikipedia huggingface dataset:
ג'ושוע ג'קסון
קריירה

ג'קסון נבחן לתפקיד של צ'ארלי קונוואיי בסרט "אלופים על הקרח", נבחר לתפקיד והשתתף מאוחר בסרטי ההמשך לסרט.
תפקידו המוכר ביותר של ג'קסון היה בסדרה "דוסון קריק", שבה גילם את דמותו של פייסי ויטר, חברו הטוב ביותר של דוסון. ג'קסון שיחק בכל 6 עונות הסדרה אשר שודרה מ-1998 ועד 2003. במקביל לסדרה השתתף ג'קסון במספר סרטים, ביניהם: "משחקי פיתוי", "מועדון הגולגולות", "הדברים הבטוחים", "פרויקט לארמי". באותה התקופה, השתתף בתפקיד אורח בסרט "אושן 11" שבו גילם את עצמו במשחק פוקר משותף עם בראד פיט וג'ורג' קלוני, וכן דיבב את ג'סי גראס בסדרה "משפחת סימפסון".
זמן קצר לאחר תום שידור "דוסון קריק" כיכב ג'קסון במספר סרטים, בהם: "אמריקנו", "רקדן הצללים" ו"הזוהר הצפוני".
ב-2005 עבר ג'קסון ללונדון, שם החל בקריירת משחק תיאטרון. בין השאר, שיחק בהצגה "החיים בתיאטרון" מאת דייוויד מאמט. ההצגה זכתה להצלחה והוצגה מפברואר ועד אפריל באותה שנה.
הסרט המשמעותי הבא שבו כיכב ג'קסון היה "בובי" (2006) בבימויו של אמיליו אסטבז, אשר שיחק לצד ג'קסון בסרט "אלופים על הקרח".
ב-2008 החל לשחק בסדרת המדע בדיוני האמריקאית "פרינג'" ברשת Fox שנוצרה על ידי ג'יי ג'יי אברהמס, אלכס קורצמן ורוברטו אורקי; הסדרה שודרה במשך 5 עונות עד שנת 2013.
מאז שנת 2014 ועד 2018, במשך ארבע עונות, שיחק בתפקיד קול לוקהארט בסדרת הטלוויזיה המוערכת "הרומן", אשר יצר חגי לוי.
ב-2019 הופיע במיני סדרה "כשהם רואים אותנו" בתפקיד עורך דין.
ב-2020 כיכב במיני-סדרה "שריפות קטנות בכל מקום" יחד עם ריס וית'רספון וקרי וושינגטון.
החל מ-2022 משתתף בסדרה של פראמאונט+ "חיזור גורלי" המבוססת על סרט משנות ה-80 באותו השם.
חיים אישיים

בשנים 1998–1999 ג'קסון היה במערכת יחסים עם השחקנית קייטי הולמס, שכיכבה לצדו אז בסדרה "דוסון קריק". הולמס אמרה כי ג'קסון היה אהבתה הראשונה.
בשנת 2006 החל לצאת עם השחקנית הגרמנייה דיאן קרוגר; ג'קסון וקרוגר סיימו את מערכת היחסים שלהם בשנת 2016 לאחר עשר שנות זוגיות.
בשנת 2018 ג'קסון החל מערכת יחסים עם השחקנית האנגלייה ג'ודי טרנר-סמית'. הם נישאו בדצמבר 2019 ויש להם בת יחד, שנולדה באפריל 2020.
חיים אישיים > הסתבכות עם החוק

ג'קסון נעצר ב-9 בנובמבר 2002, במשחק הוקי של קרוליינה הוריקנס בראלי, קרוליינה הצפונית, לאחר ריב עם מאבטח. הוא הואשם בתקיפה, הפרת סדר, ושכרות ציבורית, עם אחוז אלכוהול בדם של 0.14. בתביעה הוסכם לבטל את האישום על התקיפה, וג'קסון הסכים להשתתף בתוכנית חינוך לאלכוהול ולבצע 24 שעות של שירות לקהילה כדי לבטל את יתר האישומים נגדו.
פילמוגרפיה חלקית > קולנוע

| שנה | סרט | תפקיד | הערות |
| --- | --- | --- | --- |
| 1991 | קשר משפחתי | טום וורן בצעירותו |  |
| 1992 | אלופים על הקרח | צ'ארלי קונווי |  |
| 1993 | Digger | ביל |  |
| 1994 | אלופים על הקרח 2 | צ'ארלי קונווי |  |
| 1994 | אנדריי כלב הים | מארק בייקר |  |
| 1995 | Magic in the Water | ג'ושוע בלאק |  |
| 1996 | אלופים על הקרח 3 | צ'ארלי קונווי |  |
| 1997 | צעקה 2 | בחור כיתת קולנוע |  |
| 1998 | תלמיד מצטיין מדי | ג'ואי |  |
| 1998 | אגדה עירונית | דיימון ברוקס |  |
| 1999 | משחקי פיתוי | בליין טאטל |  |
| 1999 | החבובות בחלל | פייסי וויטר |  |
| 2000 | מועדון הגולגולות | לוקאס "לוק מקנמרה |  |
| 2000 | משחק השמועות | בו הדסון |  |
| 2001 | הדברים הבטוחים | פול גולד |  |
| 2001 | אושן 11 | עצמו |  |
| 2002 | הגונב מגנב אדיוט | ארל קריסט |  |
| 2003 | צרות של עשירים | ג'ון אוורט |  |
| 2005 | הקללה | ג'ק טיילור |  |
| 2005 | לרדת מהפסים | הגאווה של טרנטון | דיבוב |
| 2005 | Americano | כריס מק'ינלי |  |
| 2005 | Aurora Borealis | דאנקן שורטר |  |
| 2006 | בובי | וויד באקלי |  |
| 2008 | קרב בסיאטל | רנדל |  |
| 2008 | צמצם | בנג'מין שואו |  |
| 2008 | One Week | בן טיילר |  |
| 2012 | להמר בגדול | ג'רמי |  |
| 2013 | Inescapable | פול |  |
| 2015 | Sky | הבלש רות'ר |  |
| 2025 | קראטה קיד: הגדולים מכולם | ויקטור |  |
| TBA | Braddock | צ'אק קלאוזינג |  |
פילמוגרפיה חלקית > טלוויזיה

| שנה | סדרה | תפקיד | הערות |
| --- | --- | --- | --- |
| 1991 | Payoff | מאק בצעירותו | סרט טלוויזיה של שואוטיים |
| 1996 | Champs | מאט מזילי | 2 פרקים |
| 1996 | רובין מלוקסלי | ג'ון פרינס ג'וניור | סרט טלוויזיה של שואוטיים |
| 1997 | Ronnie & Julie | רוני מונרו | סרט טלוויזיה של שואוטיים |
| 1997 | On the Edge of Innocence | סאמי | סרט טלוויזיה של NBC |
| 1997 | בגבולות המסתורין (אנ') | דבון טיילור | פרק: "Music of the Spheres" |
| 1998 - 2003 | דוסון קריק | פייסי וויטר | תפקיד ראשי (6 עונות); 128 פרקים |
| 2000 | משפחת סימפסון | ג'סי גראס | דיבוב; פרק: "Lisa the Tree Hugger" |
| 2001 | קיוביקס | בריאן | דיבוב; פרק: |
| 2002 | פרויקט לארמי: עיירה עם תקווה (אנ') | מאט גאלווי | סרט טלוויזיה של HBO |
| 2005 | Shadows in the Sun | ג'רמי טיילור | סרט טלוויזיה של ABC Family |
| 2008 - 2013 | פרינג' | פיטר בישופ | תפקיד ראשי (5 עונות); 100 פרקים |
| 2014 - 2018 | הרומן | קול לוקהארט | תפקיד ראשי (עונות 4-1); 42 פרקים |
| 2016 | גרוויטי פולס | דמויות שונות | דיבוב; פרק: "Weirdmageddon 3: Take Back the Falls" |
| 2016 | קימי שמידט | פארביס | פרק: "Kimmy Goes to a Hotel!" |
| 2019 | כשהם רואים אותנו | מיקי ג'וזף | מיני-סדרה |
| 2020 | שריפות קטנות בכל מקום | ביל ריצ'רדסון | מיני-סדרה |
| 2021 | ד"ר מוות | כריסטופר דונש (אנ') | תפקיד ראשי; 8 פרקים |
| 2023- הווה | חיזור גורלי | דן גלאגר | תפקיד ראשי; 8 פרקים |
| 2024–הווה | ד"ר אודיסאה (אנ') | ד"ר מקס בנקמן | תפקיד ראשי; 13 פרקים |
יצחק ירוחם בורודיאנסקי

| --- | --- |
בהדלקת נרות חנוכה בישיבת קול תורה, חנוכה 2020
בהדלקת נרות חנוכה בישיבת קול תורה, חנוכה 2020
 לידה:  18 ביוני 1942 (בן 82) ג' בתמוז ה'תש"ב ישראל
 מדינה:  ישראל 
 השכלה:  ישיבת פוניבז' 
 מקום מגורים:  בית וגן ירושלים
 מקום פעילות:  ישיבת קול תורה
 השתייכות:  ליטאים
 תחומי עיסוק:  משגיח בישיבת קול תורה
 רבותיו:  הרב יחזקאל לווינשטיין, הרב אלעזר מנחם מן שך
 חיבוריו:  שיח יצחק, הליכות יצחק.
 בת זוג:  מלכה
 אב:  הרב אפרים נחום ברודיאנסקי
 אם:  הניה
 צאצאים:  חיים יהודה, יהושע, אברהם דוב.
 
 תפקידים נוספים:  ראש כולל ישיבת הר"ן
 
 פרסים והוקרה:  פרס הרב קוק לספרות תורנית
 חתימה:   
 
הרב יצחק ירוחם בורודיאנסקי
הרב יצחק ירוחם בורודיאנסקי (נולד בג' תמוז תש"ב, יוני 1942) הוא משגיח בישיבת קול תורה וראש כולל "ישיבת הר"ן" בירושלים.
ביוגרפיה

רובו של פרק זה אינו כולל מקורות או הערות שוליים, וככל הנראה, הקיימים אינם מספקים. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים. (14 בדצמבר 2023)
נולד בג' תמוז תש"ב בתל אביב להניה ולרב אפרים בורודיאנסקי ראש כולל "שבט מיהודה" ועורך האנציקלופדיה התלמודית.
בצעירותו למד בישיבת אור ישראל לצעירים, ובבחרותו בישיבת פוניבז' היה תלמיד מובהק לראשי ורבני הישיבה בעיקר התבלט בקשר עם הרב יחזקאל לוינשטיין מנהלה הרוחני של ישיבת פונביז', ועם הרב שמואל רוזובסקי (שלאחר פטירתו גם ערך כמה מספרי שיעוריו על הש"ס).
בסוף שנות ה-60 נישא למלכה, בתו של הפוסק הנודע וראש ישיבת קול תורה הרב שלמה זלמן אויערבאך. שימש כר"מ בישיבת קול יעקב. ובשנת 1982 התמנה למנהלה הרוחני של ישיבת קול תורה, לצד הרב גדליה איזמן אשר הפסיק למסור שיחות. שיחותיו נמסרות מדי יום שלישי ובליל שבת בהיכל בית המדרש של הישיבה, בישיבה הוא מוסר "ועדים" פעמיים ביום לקבוצות של 8–15 תלמידים החפצים בכך וכן הוא מוסר "ועדים" כל יום לבני שיעור אחר בענייני מוסר, כמו כן מוסר ועדים לחתנים חלקם באופן ישיר וחלקם באופן מוקלט.
בשיחותיו מזכיר רבות את הרב יחזקאל לוינשטיין ומכנהו "המשגיח זכרונו לברכה".
בשנת תשנ"א התמנה לראש כולל ישיבת הר"ן של הרב צבי ויספיש בשכונת רמות בירושלים ושם מוסר שיעור כללי מדי יום שישי ושיחות מוסר בימי שני.
המשגיח מוסר שיחות קבועות בבית מדרש לתלמידי ישיבת פונביז' בבית מדרש ליד הישיבה, וכן לבוגרי הישיבה בשכונת עזרת תורה בירושלים, ולבוגרי ישיבת קול תורה בכל הארץ.
על אף היותו גיסו של הרב שמואל אוירבך, הרב בורודיאנסקי אינו נוקט עמדה פוליטית במחלוקת בציבור הליטאי בעשורים השני והשלישי של המאה ה-21.
משפחתו

אחיו הוא הרב בן ציון בורודיאנסקי, ר"מ בישיבת קול תורה וחבר מועצת גדולי עולם התורה של בני תורה.
בין בניו המוכרים נמנים הרב חיים יהודה ממודיעין עלית, מנהל רוחני בישיבת חכמת התורה; הרב יהושע, ראש כולל במוסדות הר"ן, סניף קריית הרצוג, עורך ומהדיר כתבי סבו הרב שלמה זלמן אוירבך, ומחבר ספר "כוס ישועות"; הרב אברהם דב מרכסים, ראש "ישיבת ברקאי" בחיספין, רמת הגולן.
כתביו

שיח יצחק שיחות מוסר למועדים ועל התורה. בראשית, שמות, אלול-תשרי, חשוון-מנחם אב, באתר היברובוקס.
הליכות יצחק על מסכתות הש"ס, יצא בהסכמתו של חמיו הרב שלמה זלמן אוירבך, של רבו הרב אלעזר מנחם מן שך, ושל גיסו הרב שמואל אוירבך, חולין, סוכה, עירובין, פסחים, שבת, באתר היברובוקס.
מוסר אבות, ליקוט מעורר ללימוד מסכת אבות, בני ברק תשנ"ב.
קובצי שיחות בכל חצי שנה יוצאים לאור שיחותיו שנכתבו על ידי התלמידים.
קונטרס פרשת הנישואין, נספח לספר תורת הבניין מאת מרדכי פוטאש, בספר גישה שמרנית רדיקלית למצוות עונה.
קונטרס במעלתו של הספר חשבון הנפש, נספח לספר בואו חשבון מאת יעקב גרשון ויס, בקונטרס מציג את מנדל לפין כיהודי ירא שמים ומכשיר את ספרו "חשבון הנפש" השנוי במחלוקת.
קונטרס הקדמות לנשמת, לונדון תשס"ב, באתר אוצר החכמה
הערות שוליים

↑  סיפור מהרב יצחק ירוחם בורודיאנסקי, באתר דרשו, ‏2 בפברואר 2018
↑  באתר חרדים 10
↑  ישראל שפירא, ‏ראש ישיבה ומשגיח זועקים: "יש פשלות; זה בולט בנשירה", באתר כיכר השבת, 28 באוגוסט 2021
↑  ראו על כך כאן
↑  יהושע בורודיאנסקי, כוס ישועות, ‏בני ברק תשע"ט, באתר היברובוקס
↑  איציק אוחנה, ‏אחרי שסיים את קורס הכתבים: זה כתב הדתות החדש בגל"צ, באתר כיכר השבת, 15 באפריל 2023
↑   נתי טוקר, "חיילים מוסרים את הנפש. אין לנו זכות להגיד שלא הולכים לצבא", באתר הארץ, 16 באוקטובר 2024
↑  ראו לדוגמה: קובץ שיחות חיזוק, בני ברק, אדר תשס"ג, באתר אוצר החכמה
↑  הרב אהרון יהודה לייב שטיינמן ביקר אותו על כך
↑  יעקב גרשון וייס, קונטרס בואו חשבון, ירושלים תשנ"ח, באתר אוצר החכמה
↑  עמנואל אטקס, ‏שובו של ה"משכיל" מנחם מנדל לפין אל חיק שלומי אמוני ישראל, עם ועולם; שי לישראל ברטל, מרכז שז"ר ירושלים, (2019) 117-136, באתר Academia.edu
| --- | --- |
בקרת זהויות :  NLI: 987007301439305171  LCCN: nr94042573  VIAF: 9730978   WorldCat (עם VIAF): 9730978
קווין זגרס

| --- | --- |

 לידה:  19 בספטמבר 1984 (בן 40) וודסטוק, קנדה 
 שם לידה:  Kevin Joseph Zegers 
 מדינה:  קנדה קנדה
 תקופת הפעילות:  מ-1992
 מספר צאצאים:  2
 פרסים והוקרה:  גביע שופאר 
 פרופיל ב-IMDb
 
זגרס בהשקת הסרט "בני הנפילים: עיר של עצמות" לצד ג'יימי קמפבל באוור, לילי קולינס וקסנדרה קלייר, 2013
קווין ג'וזף זגרס (באנגלית; Kevin Joseph Zegers, נולד ב-19 בספטמבר 1984) הוא שחקן ודוגמן קנדי. התפרסם בילדותו בשל תפקידו בתור ג'וש פראם בסדרת סרטי "שחקן על ארבע" (1997–2002), ומאוחר יותר בשל הופעתו בתור טובי אוסבורן בסרט זוכה הפרסים "טראנסאמריקה" (2005). הוא שיחק גם בסרטים "שחר המתים" (2004), "יצאת גבר" (אנ') (2006), "מועדון הקריאה של ג'יין אוסטן" (2007), "קפואים" (אנ') (2010), "בני הנפילים: עיר של עצמות" (2013).
בטלוויזיה, הוא ידוע בשל תפקידו בתור דמיאן דלגארד בסדרת הנעורים "אחת שיודעת" (2009–2011) ובזכות הופעתו בתור ברנדון אקר בסדרה "הטירון: סוכנת חדשה" (2022).
ביוגרפיה

זגרס נולד בעיר וודסטוק (אנ'), אונטריו, קנדה, בנם של מארי-אלן (לבית ולדמן), מורה, וג'ים זגרס, עובד מחצבה. יש לו שתי אחיות, קריסטה וקייטי. (האחרונה היא גם שחקנית; היא הופיעה איתו בסרטו של ג'ון קרפנטר, "בלוע הטירוף"). הוא ממוצא הולנדי; כל הסבים והסבתות שלו נולדו בהולנד. הוא למד בבית הספר התיכון הקתולי סנט מרי (אנ') בעיר מולדתו.
זגרס הוא פעיל ספורטיבי, במיוחד בכדורסל, הוקי קרח וגולף. הוא שיחק בקבוצת הכדורסל המפורסמת של הוליווד נייטס, וגייס כסף לבתי ספר מקומיים בלוס אנג'לס.
הופעתו הראשונה של זגרס הייתה בגיל שש, בפרסומת לטלוויזיה.
בשנת 1994 הוא דיבב בסדרת האנימציה המבוססת על הסרט "לשחרר את ווילי" ובאותה שנה דיבב את דמותו של מיקי ראמון בסדרת ההנפשה "אוטובוס הקסמים".
בשנת 1997 התחיל לשחק בסדרת הסרטים "שחקן על ארבע" בתפקיד ג'וש פראם.
משנת 2009 עד ל-2011 גילם את דמותו של דמיאן דאלגארד בעונות 3 ו-4 של סדרת הנעורים "אחת שיודעת".
בשנת 2013 שיחק בסרט הפנטזיה "בני הנפילים: עיר של עצמות" לצידם של לילי קולינס ורוברט שיהאן.
בשנת 2017 שיחק במותחן "טיסה 112".
בשנת 2018 החל לגלם את מלווין בעונה הרביעית של "אימת המתים המהלכים".
בשנת 2022 החל לשחק בסדרה "הטירון: סוכנת חדשה" בכיכובה של ניסי נאש, בתור הסוכן המיוחד ברנדון אקר, סוכן FBI שהיה בעברו שחקן טלוויזיה בסדרה ערפד-שוטר.
חיים אישיים

באוגוסט 2013 נישא לסוכנת האומנים ג'יימי פילד. לזוג נולדו זוג תאומות באוגוסט 2015.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1993 | Life with Mikey | מייקי צ'אפמן |  |
| 1994 | בלוע הטירוף | ילד |  |
| 1996 | Specimen | בארט |  |
| 1997 | שחקן על ארבע | ג'וש פראם |  |
| 1998 | Shadow Builder | כריס האטצ'ר |  |
| 1998 | שחקן על ארבע 2 | ג'וש פראם |  |
| 1998 | Nico the Unicorn | בילי הייסטינגס |  |
| 1999 | Treasure Island | ג'ים הוקינס (אנ') |  |
| 1999 | Four Days | סיימון |  |
| 1999 | Komodo | פטריק קונלי |  |
| 2000 | The Acting Class | לו קארפמן |  |
| 2000 | שחקן על ארבע 3 | ג'וש פראם |  |
| 2000 | MVP: Most Valuable Primate | סטיבן וסטווור |  |
| 2002 | Virginia's Run | דארו ריינס |  |
| 2002 | שחקן על ארבע 4 | ג'וש פראם |  |
| 2003 | טעות בכיוון | אוון |  |
| 2003 | Fear of the Dark | דייל בילינגס |  |
| 2003 | The Incredible Mrs. Ritchie | צ'ארלי פראוד |  |
| 2004 | שחר המתים | טרי |  |
| 2004 | The Hollow | איאן קראנסטון |  |
| 2004 | Some Things That Stay | ראסטי מרפי |  |
| 2005 | טראנסאמריקה | טובי וילקינס |  |
| 2006 | זום | קונור שפרד |  |
| 2006 | יצאת גבר | וודי דין |  |
| 2007 | מועדון הקריאה של ג'יין אוסטן | טריי |  |
| 2007 | Normal | ג'ורדי |  |
| 2007 | מלאך האבן | ג'ון שיפלי |  |
| 2008 | Gardens of the Night | פרנק |  |
| 2008 | The Narrows | מייק מאנאדורו |  |
| 2008 | Fifty Dead Men Walking | שון |  |
| 2009 | The Perfect Age of Rock 'n' Roll | ספיידר |  |
| 2010 | קפואים | דן ווקר |  |
| 2011 | Vampire | סיימון |  |
| 2011 | Girl Walks into a Bar | בילי |  |
| 2011 | The Entitled | פול דינן |  |
| 2013 | המושבה | סאם |  |
| 2013 | בני הנפילים: עיר של עצמות | אלק לייטווד |  |
| 2013 | All the Wrong Reasons | סיימון ברנסון |  |
| 2015 | The Curse of Downers Grove | צ'אק |  |
| 2017 | טיסה 112 | ג'ון גאליק |  |
| 2017 | Sleepwalker | ד"ר קוסלוב |  |
| 2017 | חתונה מסוג אחר | קורט |  |
| 2019 | Nighthawks | צ'אד |  |
| 2022 | Corrective Measures | קפטן ג'ייסון ברודי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1992 | Street Legal | ג'רמי מוריס | פרק: "It's a Wise Child" |
| 1993–1994 | Tales from the Cryptkeeper | 6X / ג'רמי | דיבוב; 2 פרקים |
| 1994–1997 | אוטובוס הקסמים | מיקי ראמון | דיבוב; 5 פרקים |
| 1994 | לשחרר את ווילי | איינשטיין | דיבוב; פרק: "Cry of the Dolphin" |
| 1994 | Thicker Than Blood: The Larry McLinden Story | לארי | סרט טלוויזיה של CBS |
| 1995 | הדרך לאבונלי | גורדון בראדלי | פרק: "A Time to Every Purpose" |
| 1995 | תיקים באפלה | קווין קריידר | פרק: "Revelations" |
| 1995 | The Silence of Adultery | סטיבן הארלט | סרט טלוויזיה של Lifetime |
| 1996 | צמרמורת | נואה תומפסון | פרק: "Let's Get Invisible!" |
| 1996 | The Cold Heart of a Killer | מת'יו ארנולד | סרט טלוויזיה של CBS |
| 1996–1997 | Traders | שון בלייק | 7 פרקים |
| 1997 | Rose Hill | קול קלייבורן | סרט טלוויזיה של CBS |
| 1997 | A Call to Remember | בן טוביאס | סרט טלוויזיה |
| 1999 | Twice in a Lifetime | פלאש יריחו הצעיר | פרק: "Blood Brothers" |
| 1999 | So Weird | ריאן אולמן | פרק: "Second Generation" |
| 1999 | It Came from the Sky | אנדי ברידג'ס | סרט טלוויזיה |
| 2000 | Time Share | תומאס ויילנד | סרט טלוויזיה של Freeform |
| 2000–2001 | Titans | אית'ן בנצ'לי | תפקיד ראשי; 13 פרקים |
| 2001 | Sex, Lies & Obsession | ג'וש תומאס | סרט טלוויזיה |
| 2003 | סמולוויל | סת' נלסון | פרק: "Magnetic" |
| 2004 | האוס | ברנדון מארל | פרק: "Occam's Razor" |
| 2005 | Felicity: An American Girl Adventure | בנג'מין "בן" דוידסון | סרט טלוויזיה של The WB |
| 2009–2011 | אחת שיודעת | דמיאן דלגארד | 10 פרקים |
| 2012 | Titanic: Blood and Steel | מארק מיר | תפקיד ראשי; 12 פרקים |
| 2014 | גרייספוינט | אוון בורק | תפקיד ראשי; 10 פרקים |
| 2016 | Notorious | אוסקר קיטון | 7 פרקים |
| 2018 | אימת המתים המהלכים | מלווין | 6 פרקים |
| 2018–2019 | Dirty John | טובי סלרס | 3 פרקים |
| 2019 | What Just Happened??! with Fred Savage | צ'סטר הסטינגס | 4 פרקים |
| 2019–2020 | פאוור | בו רדנור | 3 פרקים |
| 2021 | Rebel | נייט | תפקיד ראשי; 10 פרקים |
| 2022–2023 | הטירון: סוכנת חדשה | ברנדון אקר | תפקיד ראשי; 22 פרקים |
| 2022–2023 | הטירון | ברנדון אקר | 2 פרקים |
| 2024 | ד"ר אודיסאה (אנ') | בנט | פרק: "I Always Cry at Weddings" |
הערות שוליים

↑  Petski, Denise (5 בדצמבר 2017). "'Fear The Walking Dead': Kevin Zegers Digs Up Role In Season 4". Deadline Hollywood. נבדק ב-26 באוגוסט 2018. {{cite web}}:  (עזרה)
↑  "Rebel Drama From Grey's Boss, Starring Katey Sagal, Gets Series Order at ABC". TVLine.com. נבדק ב-18 בספטמבר 2020. {{cite web}}:  (עזרה)
↑  Petski, Denise (23 בספטמבר 2020). "Kevin Zegers & Sam Palladio Join Katey Sagal In Erin Brockovich-Inspired ABC Drama 'Rebel'". Deadline Hollywood. נבדק ב-9 בפברואר 2021. {{cite web}}:  (עזרה)
| --- | --- |
בקרת זהויות :  NLI: 987007429436305171  PLWABN: 9810643363505606  BIBSYS: 6083163  BNE: XX1358285  BnF: cb14447276q (data)  GND: 1013972813  ISNI: 0000 0001 1475 3749  LCCN: no97077196  NKC: xx0066114  NTA: 183698614  SUDOC: 117510572  VIAF: 76534972   WorldCat (עם VIAF): 76534972
ליגת העל הפולנית בכדורסל

| --- | --- |

 שם מלא:  פולסקה ליגה קושיקובסקי
 תחום:  כדורסל
 ארגון:  פשקוש (PZKosz)
 מדינות:  פולין
 קבוצות:  16
 תקופת הפעילות:  1995–הווה (כ־30 שנה)
 שמות קודמים:  ליגת לך, ליגת ארה, ליגת דומינט
 אלופה נוכחית:  טרפל סופוט
 מפעל גבוה:  יורוליג, יורוקאפ
 מפעל מקביל:  הגביע הפולני, הסופרקאפ הפולני
 www.plk.pl/en.html
משחק ליגה – היכל ארגו ארנה
ליגת העל הפולנית בכדורסל (פולנית: Polska Liga Koszykówki או בראשי תיבות: PLK; אנגלית: Polish Basketball League) היא הליגה הבכירה ביותר בענף הכדורסל בפולין.
הליגה נוסדה בשנת 1928 אך רק בשנת 1995 הפכה לליגה מקצועית.
שמות הליגה

בשנת 1995 נקראה ליגת הכדורסל הפולנית לגברים, אך מדי פעם שמה התשנה מאז בהתאם לנותני החסות שלה:
1999–2001: Lech Basket Liga (חסות של מבשלת הבירה לך).
2003–2005: Era Basket Liga (חסות של רשת הטלפוניה הפולנית דאז ארה).
2005–2008: Dominet Basket Liga (חסות של בנק דומינט).
2009–2016: Tauron Basket Liga (חסות של חברת האנרגיה טאורון).
סטטיסטיקות ושיאים

להלן רשימת חמשת השחקנים שקלעו הכי הרבה נקודות במשחקי העונה הסדירה בליגה:
| מיקום | שם שחקן | נקודות |
| --- | --- | --- |
| 1 | אאוגניוש קייבסקי | 10,185 |
| 2 | אדם וויצ'יק | 10,097 |
| 3 | אדוארד יורקביץ' | 9,832 |
| 4 | יז'י בינקובסקי | 9,204 |
| 5 | מצ'יסלב מווינרסקי | 9,026 |
שיא נקודות לשחקן, במשחק יחיד:
מקום ראשון – 90 נק' – מייצ'יסלאב מוונרסקי, עונת 1982 במשחק: גורניק ואוובז'יך – פוגון שצ'צ'ין.
מקום שני – 84 נק' – אדוארד יורקביץ',, עונת 1970/71 במשחק: ובז'ז'ה גדנסק – ביילדון קאטוביץ.
מקום שלישי – 77 נק' – מייצ'יסלאב וופאטקה, עונת 1962/63 במשחק: שלאסק וורוצלב – א.ז.ס גדנסק.
מקום רביעי – 74 נק' – לסק דולינסקי, עונת 1988/89 במשחק: א.ז.ס קוז'אלין – גוורדציה וורוצלב.
מקום חמישי – 67 נק' – אדוארד יורקביץ', עונת 1974/75 במשחק: ובז'ז'ה גדנסק – גורניק וואלבז'יך.
מקום שישי – 63 נק' – מייצ'יסלאב מוונרסקי, עונת 1982/83 במשחק: גורניק ואוובז'יך – פוגון שצ'צ'ין.
אלופות וסגניות אחרונות

| עונה | אלופה | סגנית | סדרה |
| --- | --- | --- | --- |
| 1995/96 | שלונסק ורוצלב | בוברי ביטום | 4–2 |
| 1996/97 | זניץ' באסקט פרושקוב | ספונייה סטארגרד | 4–0 |
| 1997/98 | שלונסק ורוצלב | זניץ' באסקט פרושקוב | 4–3 |
| 1998/99 | שלונסק ורוצלב | ק.ק. ולוצלאווק | 4–3 |
| 1999/00 | שלונסק ורוצלב | ק.ק. ולוצלאווק | 4–1 |
| 2000/01 | שלונסק ורוצלב | ק.ק. ולוצלאווק | 4–1 |
| 2001/02 | שלונסק ורוצלב | טרפל סופוט | 4–1 |
| 2002/03 | ק.ק. ולוצלאווק | טרפל סופוט | 4–2 |
| 2003/04 | טרפל סופוט | שלונסק ורוצלב | 4–1 |
| 2004/05 | טרפל סופוט | ק.ק. ולוצלאווק | 4–2 |
| 2005/06 | טרפל סופוט | ק.ק. ולוצלאווק | 4–1 |
| 2006/07 | טרפל סופוט | טורוב זגוז'לץ | 4–1 |
| 2007/08 | טרפל סופוט | טורוב זגוז'לץ | 4–3 |
| 2008/09 | טרפל סופוט | טורוב זגוז'לץ | 4–1 |
| 2009/10 | אסקו גדיניה | ק.ק. ולוצלאווק | 4–0 |
| 2010/11 | אסקו גדיניה | טורוב זגוז'לץ | 4–3 |
| 2011/12 | אסקו גדיניה | טרפל סופוט | 4–3 |
| 2012/13 | ז'לונה גורה | טורוב זגוז'לץ | 4–0 |
| 2013/14 | טורוב זגוז'לץ | ז'לונה גורה | 4–2 |
| 2014/15 | ז'לונה גורה | טורוב זגוז'לץ | 4–2 |
| 2015/16 | ז'לונה גורה | רוסה ראדום | 4–0 |
| 2016/17 | ז'לונה גורה | טווארדה פירניקי טורון | 4–1 |
| 2017/18 | ק.ק. ולוצלאווק | סטאל אוסטרוב ויילקופולסקי | 4–2 |
| 2018/19 | ק.ק. ולוצלאווק | טווארדה פירניקי טורון | 4–3 |
| 2019/20 | ז'לונה גורה | סטארט לובלין | – |
| 2020/21 | סטאל אוסטרוב ויילקופולסקי | ז'לונה גורה | 4–2 |
| 2021/22 | שלונסק ורוצלב | לגיה ורשה | 4–1 |
| 2022/23 | קינג שצ'צ'ין | שלונסק ורוצלב | 4–2 |
| 2023/24 | טרפל סופוט | קינג שצ'צ'ין | 4–3 |
הערות שוליים

↑  בגלל מגפת הקורונה בפולין העונה הופסקה והטבלה באותו הזמן הוכרזה כתוצאת הליגה
מדליות הליגה
אוהד יחד עם קמיע הליגה
משחק ליגה – שחקן ז'לונה גורה אדם הריצניוק
משחק ליגה – אסקו גדיניה מול קוטביצה קולובז'ג
עריץ

ערך זה עוסק בעריצים באופן כללי. אם התכוונתם לטיראנים של יוון העתיקה, ראו .
תמונות עריצים שנודעו להשמצה במאה ה־20
משטר עריצות או דֶּסְפּוֹטִיזְם (מיוונית עתיקה: Δεσποτισμός) הוא שלטון שבו ישות יחידה אוחזת בכל סמכויות הכוח. לרוב, מדובר בשלטון של עריץ, אדם יחיד העומד בראש קבוצה מצומצמת יחסית שכופה את עצמה על השלטון ועולה בדרך כלל מתוך מצב של חוסר סדר במדינה. אולם, קיימת גם אפשרות של עריצות הרוב. העריצות יוצרת סביבה מנגנוני הגנה שנאמנים לשלטון ותלויים בו, והשליט משתמש בהם כדי לזרוע פחד וטרור וכך להביא לצייתנות העם. לעריצות אין אידאולוגיה מגובשת, אך היא מתקיימת על ידי הפעלת מנגנונים פסיכולוגים רבי עצמה כשהעריצים מציגים את עצמם כמגנים על העם מפני סכנה קיומית שאורבת למדינה אותה השליט הודף. בניגוד למשטר טוטליטרי לעריצות יש תמיכה נמוכה מאוד בעם והעריץ משליט את עצמו בכוח ובעזרת תלות נפשית קשה מאוד: מצד אחד פחד וטרור, מצד שני העריץ לכאורה מגן על העם מפני סכנה גדולה בהרבה אותה הוא יכול לעצור בשל כוחו הבלתי מוגבל.
דוגמאות למשטרי עריצות בעבר ובהווה: יוסיף סטלין בברית המועצות, קים איל סונג, בנו קים ג'ונג איל ונכדו קים ג'ונג און (משפחת קים) בקוריאה הצפונית, מועמר קדאפי בלוב, חפאז ובשאר אל-אסד בסוריה, סדאם חוסיין בעיראק, עומר אל-בשיר בסודאן, בניטו מוסוליני באיטליה, אדולף היטלר בגרמניה הנאצית, ולדימיר פוטין ברוסיה, נורסולטן נזרבייב בקזחסטן, אסלאם קרימוב באוזבקיסטן, אידי אמין באוגנדה, ניקולאה צ'אושסקו ברומניה, אלכסנדר לוקשנקו בבלארוס, מאו דזה-דונג בסין, ספרמורט ניאזוב בטורקמניסטן, פול פוט בקמבודיה, ג'ינגיס חאן במונגוליה, סלובודן מילושביץ' בסרביה ומונטנגרו, החונטה הצבאית במיאנמר, החונטות הצבאיות בדרום אמריקה בשנות השבעים והשמונים ושלטון טליבאן באפגניסטן.
לעריצות יש לעיתים קרובות אופי של משטר צבאי, והיא עולה מתוך מצבים של כאוס וחוסר סדר כדי להחזיק את המדינה ומבטלת את זכויות הפרט ואת זכויות האדם "באופן זמני" כדי להשיב את הסדר על כנו.
הבדלים בין משטר טוטליטרי לעריצות ושיטות שליטה

משטר טוטליטרי – דמות סמכות עליונה שפועלת בתוך מסגרת מפלגתית רחבה ששולטת ומשתפת פעולה עם המנהיג, המנהיג פועל מתוך אידאולוגיה שאותה הוא שואף להגשים, וכך זוכה לתמיכה רחבה ונאמנות מהעם שמאמין כי האידאולוגיה היא דרך החיים הטובה ביותר עבורו. במקרים רבים, הדיקטטור פועל במידה רבה לרווחת העם (דואג לאוכל, חינוך ושירותים כלליים אחרים), אבל שולל באופן מוחלט את זכויותיו, רודף מתנגדים והאידאולוגיה מונחלת לציבור תוך שימוש באלימות פיזית ונפשית קשה מאוד. דוגמאות: משטרים סטליניסטיים למיניהם (תחת הכותרת של "קומוניזם"), המשטר התאוקרטי באיראן, הטליבאן, היטלר והנאציזם, והפשיזם של מוסוליני ופרנסיסקו פרנקו בספרד.
פולחן אישיות – במשטר טוטליטרי הדיקטטור הוא מנהיג בעל סמכות עליונה בכל ענייני המדינה והוא מפאר את שמו בשם האידאולוגיה ובנוסף אליה, אך הוא תמיד מציב את האמונה כעליונה ביותר. פולחן האישיות נועד לגייס את תמיכת ההמונים ולהבטיח את צייתנותם, בעוד שהמנהיג מבטיח שהשליטה הבלעדית שלו היא חלק מהתורה והיא תביא להגשמת האידאולוגיה ותעניק לבני עמו התעלות, אוטופיה וגאולה. כך למשל היטלר היה הפיהרר, אך התורה הנאצית היא העליונה והנשגבת ביותר. גם סטלין טיפח פולחן אישיות, אך פעל לכאורה בשם אידאולוגיה "קומוניסטית" (ראו סטליניזם).
אידאולוגיה מול השליט כמגן – זהו ערך מרכזי בשני סוגי המשטר: בדיקטטורה טיעון זה מובא כאחד מתוך מכלול צידוקים לקיום האידאולוגיה, בעוד שבשלטון עריצות אלמנט ההגנה הוא הצידוק המרכזי ביותר.
דוגמה: האידאולוגיה הנאצית מיועדת להשיב את הכבוד והטוהר לעם הגרמני, ולהביא למצב של אוטופיה והתעלות הגזע הארי. על בסיס תורת הגזע, שדוגלת בסולם גזעים היררכי של המין האנושי, הגזע הארי צריך להשמיד את היהודים, שאין להם זכות קיום והם גזע נחות באופן "מדעי". בנוסף המפלגה הנאצית הבטיחה להגן על העם הגרמני ולמנוע את השתלטות היהודים על העולם.
גם בקומוניזם ישנה דרך חיים יחידה שמאמינים כי תביא שוויון וצדק חברתי, וישנה הדגשה שקיימת בתורה זו מחשבה על עשיית צדק ואוטופיה לאנושות שנעה כחלק ממהלך היסטורי שאי אפשר לשנות אותו, ויחד עם כל אלה, היא גם תגן מפני הקפיטליזם והבורגנים ששואפים לשעבד את מעמד הפועלים ולהתנגד לשינוי- כלומר ההגנה היא חלק מתוך אידאולוגיה שלמה.
חלק מהשליטים העריצים נוהגים להוציא ספרים כגון הספר הירוק של קדאפי ורוחנמה של ספרמורט ניאזוב, ספרים אלה מפרסמים את המשנה הפוליטית של העריץ ומציירים את העריצים כדמויות אב. ספרים אלה אינם אידאולוגיה של ממש, אך הם נועדו להאדיר את פולחן האישיות ולשבח את מנגנוני השליטה של השליט.
לעיתים ישנם משטרים שאין הבדל ברור בין משטר טוטאליטארי למשטר עריצות וקיימים מאפיינים של שניהם כמו ולדמיר פוטין ברוסיה, פרנסיסקו פרנקו בספרד, והמשטר הסיני אחרי נטישת האידאולוגיה הקומוניסטית בשנות התשעים.